
	Na temelju članka 132. Zakona o komunalnom gospodarstvu (NN 68/2018, 110/2018 i 32/20), te članka 67., 74. i 75. Pravilnika o geodetskim elaboratima ("Narodne novine" broj 59/18) objavljuje se

	

	
	JAVNI POZIV
nositeljima stvarnih prava na nekretninama o započinjanju postupka evidentiranja komunalne infrastrukture
	

	
	
	Ovim pozivom obavještavaju se nositelji stvarnih prava na nekretninama koje graniče sa zemljištem (u nastavku: nositelji stvarnih prava) na kojem je izvedena komunalna infrastruktura Dječje igralište u naselju Brnaze (Vučkovići) u naselju BRNAZE,  na k.č. *423, 106/1, 106/2, 106/3, 106/8, 106/9 u k.o. BRNAZE, o započinjanju postupka evidentiranja predmetne komunalne infrastrukture u katastarski operat i zemljišnu knjigu.

	Evidentiranje će se izvršiti sukladno članku 132. Zakona o komunalnom gospodarstvu (NN 68/2018, 110/2018 i 32/20), temeljem kojeg se komunalna infrastruktura evidentira u katastru i upisuje u zemljišnu knjigu kao - javno dobro u općoj uporabi u vlasništvu  jedinice lokalne samouprave Grad Sinj.

	Geodetski elaborat izvedenog stanja komunalne infrastrukture izradit će tvrtka Gea Tim d.o.o. iz Sinja, Miljenka Buljana 6C (ovlašteni inženjer geodezije Hrvoje Biondić, ing. geod. GEO 1057).


[bookmark: _GoBack]	Obilježavanje granica zemljišta na kojem je izgrađena predmetna komunalna infrastruktura započet će 
19. siječnja 2023.  godine, uz stručnu pomoć ovlaštenog inženjera geodezije koji se brine da lomne točke granica zemljišta budu ispravno stabilizirane i obilježene.

Nositelji stvarnih prava na zemljištu mogu izvršiti uvid u geodetski elaborat izvedenog stanja te zatražiti eventualna dodatna pojašnjenja dana 20. siječnja 2023.  godine u vremenu od 9:00 do 10:30 sati u prostorijama tvrtke 
Gea Tim d.o.o., Miljenka Buljana 6C, Sinj.

